ms ms id en id hu ms ms en id id id id id id id id id id id id id id ms id id ms en id en id en en id en su fi en en su id en en id en en id en en en su en en en id su ms es en en ru en en en en eo en en pt id en en en ms id en en id en en en id en en id en en id en en es id en en en id id en en ms en en en en id ro ms en en en en en en id id ms en en id sw pl en en en en en pl en en id su en en en id id en en id en en id en en ms nl en en en en ceb id id en en id en en hu en en en en en id id id en en en id cy en en en eu fr en hu en en en en en en en en en en en fy en ms en fi en id id ms en ms id en id en en id id id id en fr en en en en en
Di sinilah titik kasih ditemukan, di sini jua aku curah segala.
Dalam Renyai Hujan, Dalam Terang Bulan
Sudah seminggu lebih saya tidak membuka blog. Apa tidaknya. Sampai saja rumah, tak sempat lagi membuka tudung, saya memang sudah menghadap internet tapi hanya membuka email dan Facebook. Merayap sekejap membaca beberapa artikel penting (Iya, saya tahu. Malam-malam pun saya kena studi di rumah T____T ), kemudian terus masuk bilik dan tidur. Eh, tak mandi. Haha. Memang kadang-kadang tu tak sempat mandi pun. Letak beg, pegang handphone di tangan untuk memudahkan terjaga keesokannya dan terus tidur. Huhu. Habislah tiada siapa nak kahwin dengan saya. T____T
Sebenarnya ada macam-macam perkara terjadi sejak dua minggu yang lalu. Kisah on call dua minggu lalu. Kisah merawat kenalan keluarga saya yang kebetulan masuk ke wad saya. Kisah ke HKL nenoneno naik ambulan separuh gila nasib baik tak bersepai otak saya di atas jalan raya. Kisah hari Isnin yang gembira. Kisah duduk makan KFC seorang diri macam loser sambil layan lagu Ada Cinta dan kisah jatuh cinta di hospital. Hahaha. Saya tahu, kamu semua dah tak pelik sangat dengan semua cerita tentang hospital melainkan yang terakhir tu. Jeng jeng jeng. Saya tak nak cerita yang itu dulu. Kalau nak tahu, baca dulu cerita-cerita lain ni.
Sewaktu on call dua minggu yang lalu, waktu itu saya adalah 1st call yang bertugas di active ward. Massive admission sungguh malam itu. Bertalu-talu kes baru diusung naik dari Kecemasan. Dalam keadaan bekerja tanpa henti yang memerlukan pergerakan tangan dan kaki yang ligat, saya langsung tidak sempat MAKAN mahupun MINUM selama 24 jam! Nasib baik tiada apa-apa kecemasan yang dahsyat-dahsyat terjadi sepanjang malam itu melainkan seorang patient yang perlu di-intubate di tengah malam itu (Terkini: Patient itu baru meninggal dunia beberapa hari lepas. Al-Fatihah untuk arwah).
Kebetulan, wad yang aktif itu adalah wad baru saya. Keesokannya, saya mula bertugas di wad baru itu. Saya diletakkan di bahagian acute male. Kes-kes yang memerlukan perhatian rapi diletakkan di situ. Saya rasa kepala saya sudah separuh mereng pada waktu itu. Dan saya yakin, mesti ada yang sedar, saya tidak sempat mandi pun pagi itu. Hahahaha. Memanglah ada baju lain yang saya bawa tapi tidak sempat untuk pergi mandi pagi itu. Sewaktu solat Subuh tu, saya hanya gosok gigi, cuci muka tapi tak payah bangun pagi sebab memang tak tidur-tidur sepanjang malam itu.
Alkisahnya, selepas selesai ward round dengan MO dan specialist di wad baru itu, saya ke wad lama saya kerana hendak bertemu dengan pakar di sana. Ada urusan lama yang hendak saya sudahkan. Selesai bertemunya, saya ke tandas. Hajatnya sekejap saja. TETAPI, sedar-sedar saya sudah berada di sana selama hampir setengah jam. Cuba teka apa yang terjadi selama setengah jam itu? Hahaha.
Saya tertidur secara duduk dengan sopan sambil kepala terlentok di dinding tandas yang nasib baik memang sentiasa bersih dan wangi itu! Err. Ok ok. Saya mengaku. Ini bukan kali pertama saya tertidur begini. Hahaha. Ini adalah pengakuan berani mati. Sebelum inipun, saya pernah tertidur duduk begitu kerana kepenatan post-call. Siap pernah duduk berlunjur di dalam bilik air yang bersih itu! Hahaha. Err… Tidak berapa lucu saya kira. Silalah mengasihani saya atas insiden-insiden yang tidak semua orang terpaksa lalui ini. Siapalah yang mahu tidur dalam tandas, kan. Di atas toilet bowl pula tu. T____T
Cerita seterusnya, kebetulan seorang kawan ayah saya telah dimasukkan ke wad saya. Tapi sebelum tu, ini bukanlah kawannya yang pertama. Namapun saya ni berkhidmat di tempat sendiri. Hampir setiap hari saya bertemu dengan orang yang saya kenal. Jadi muka pasarlah saya di hospital ni. Saya kurang berpuas hati dengan diagnosis yang telah kawan saya berikan untuk kawan ayah saya ni. Tapi saya tidak membangkang terus diagnosis itu. Dalam hati, saya tetap memikirkan satu kemungkinan lain. Kebetulan petang hari kedua pakcik itu berada di wad, saya stay back untuk berbincang kes dengan kawan saya di wad walaupun saya tidak on call pada hari itu. Tiba-tiba berlaku kecemasan. Terkejut saya kerana yang sedang tenat itu adalah pakcik itu.
Pakcik itu kemudiannya telah dipindahkan ke bahagian acute male. Kini dia berada dibawa seliaan saya. Keesokannya, saya membentangkan kes itu kepada specialist, saya mengemukakan diagnosis saya, saya berjaya mendapatkan CT Brain urgent untuknya dan TAP! Diagnosis yang saya berikan adalah betul. Subdural Hemorrhage. Pendarahan dalam kepala. Malam itu juga (Saya tak on call, tapi saya stay back. Gilalah rajin, kan. Hahaha), kesnya berjaya dirujuk ke Neurosurgical Unit di HKL. Dan keesokan paginya, selepas saya selesai membuat semua review untuk cubicle saya, saya telah mengiringi pakcik itu ke HKL dengan menaiki ambulan. Ber-nenoneno-lah saya ke sana.
Ok. Tukar cerita. Ini cerita gembira. Saya sudah mempunyai kereta. YEAY! Disebabkan saya ni tiada masa nak keluar ke tempat kereta tu untuk mengambil kereta tersebut, terpaksalah uncle tu menghantarkan kereta saya terus ke hospital. Huhu. ISNIN PERTAMA DI BULAN NOVEMBER ADALAH SUNGGUH MEMBAHAGIAKAN! Saya menggunakan Gen2. Hitam itu menawan. Cewah! Moga-moga saya cermat dan kereta saya ni dapat bertahan lama dengan saya, insya Allah. Tapi kan, saya tiada gaji lagi. Habislah saya bulan ni.  T___T
Cerita seterusnya. Eceh. Bajet macam Buletin Utama pula. Kebetulan semalam, adik saudara saya yang kemalangan bulan lepas tu teringinkan KFC. Dia meminta saya singgah dalam perjalanan pulang. Alang-alang dah singgah, saya pun belum makan apa-apa lagi sepanjang hari semalam, teruslah saya duduk makan di situ. Seorang diri saja tapi memesan Buddy Set yang untuk dua orang tu. Hahaha. Bukan apa. Saya nak dua ketul ayam. Tapi dapat air pun dua jugalah. Namapun Buddy Set. Tapi makan seorang diri. Duduk di satu sudut menghadap ke arah jalan raya. Termenung sajalah jawabnya. Tak kisahlah apa orang keliling saya nak kata. Saya makan kedua-dua ketul ayam, minum pun kedua-dua gelas air. Haha. Sambil tu, ada lagu Ada Cinta berkumandang. Sempatlah menambah perisa dalam menungan saya tu.
“Mengapa berat ungkapkan cinta padahal ia ada, dalam renyai hujan, dalam terang bulan, juga dalam sedu-sedan. Mengapa sulit mengaku cinta padahal ia terasa, dalam rindu dendam, hening malam, cinta terasa ada.”
Semua sila berhenti menyanyi sekarang. Huhuhu. Tapi puitis dan manis susunan ayatnya, kan. Maka tenggelamlah saya menghayati lirik lagu ini sambil makan KFC seorang diri.
Baiklah. Cerita yang terakhir tu saya sambung lain kalilah ya. HAHAHAHA. Mesti ramai yang bengang, kan. Kalau bengang, sila pergi dengar lagu Bengang. Huhu. Saya nak tidur dah ni. Inipun, sambil menaip entri, sambil makan nasi. Sekarang sudah pukul 11 lebih. Biasanya di saat ini saya sudahpun tidur. Esok pukul 4.30 pagi saya dah nak kena bangun studi sikit dan bersiap pergi kerja. Betul ni. Ni bukan alasan main-main. Saya kena tidur sekarang juga sebab saya dah terlajak waktu tidur yang sepatutnya. Dah lah esok saya oncall 1st call lagi. Nanti tak cukup tidur, siapa yang susah. Saya juga yang akan tertidur di dalam tandas lagi.
Jangan cakap banyak. Mari kita tidur. Selamat malam Malaysia dan Moskva!
Nota 1: Saya rindu dengan sangat pada Bumi Moskva dan seluruh kedinginannya!
Nota 2: Tajuk entri ni diberikan sebegitu rupa kerana di saat ini sedang hujan renyai dan bulan sedang mengambang penuh.
Nota 3: Saya memang tak sempat nak membalas komen tapi saya baca kesemua komen dan mesej daripada kawan-kawan. Terima kasih!
This entry was posted on Wednesday, November 4th, 2009 at 11:35 pm and is filed under Life. You can follow any responses to this entry through the RSS 2.0 feed. You can leave a response, or trackback from your own site.
36 Responses to “Dalam Renyai Hujan, Dalam Terang Bulan”
aisyah says on November 4th, 2009 at 11:46 pm :
selamat bekerja dengan gigih,k.sarah =)
salym says on November 4th, 2009 at 11:52 pm :
Woo, dah tdo ye..smga pjalanan hdp anda ceria slalu..
Pastkn bc doa msk tandas ye kalo pun nk t’tdo kat situ..
Wanie says on November 5th, 2009 at 12:26 am :
salam juga dari moscow yang kedinginan.
thia says on November 5th, 2009 at 1:04 am :
kak,di Cairo pun sudah masuk winter. rindukan hujan di Gombak
jin says on November 5th, 2009 at 3:13 am :
sokongan dari nizhny juga..
tq for sharing crita dlm hosp
Hazreen Rashid says on November 5th, 2009 at 6:10 am :
kenot wait for you to elaborate further.
nadiayuna says on November 5th, 2009 at 6:15 am :
I love to read ur experience sarah. Humm. Agaknya pasai ni la saya tak jadi doktor kot. Saya kuat tidooooo. hahah. kat sekolah pun leh tido kadang2. padahal keje kul 1 dah balik. huhu. Memang tak boleh jadik doktor. habis semua patient. Pun tertidur terus dibuatnya
elok2 kerja ye sarah
alang says on November 5th, 2009 at 7:46 am :
don’t feel loser when u eat alone…
your blog’s follower are around u, u can’t see us…
kerc says on November 5th, 2009 at 8:06 am :
kuat kerja…jangan lupa jaga kesihatan sendiri…
jiejah says on November 5th, 2009 at 9:55 am :
penattttttttttt cik sarah kita ..
bkn calang² org boleh tidur dlm tandas tau hehehehehe 😀
kak an says on November 5th, 2009 at 10:30 am :
jaga diri, jaga kesihatan… semoga pewangi toilet itu xmelekat di baju sarah!
K.Su says on November 5th, 2009 at 10:40 am :
Semakin suka akak baca citer2 sarah kt hospitl. Baru tahu gini rupernya kesibukan seorg doktor. Anyway, take care always!
Bro Fisol says on November 5th, 2009 at 10:54 am :
cewah…kereta baru tu..berhati2 di jalan raya…sarah dapat kereta hari isnin, bro dapat hari ahad…kaler merah lagi..my blood is red! & forever be redsss!..
me says on November 5th, 2009 at 12:50 pm :
Entry2 sarah kebelakangan ni sering membuat me smile wpun tgh mc. Alangkah bestnya kalau dr Sarah yg rawat
Natasha A.Hadi says on November 5th, 2009 at 1:28 pm :
kadg2 enjoy jugak kan dgn kehidupan sebegini kan!
enjoy the work!! 😉 😆
alif.fa.ya.qof.ha says on November 5th, 2009 at 2:34 pm :
Pertama kali dengar menimbang rasa. Terimas kak sarah.
muaz says on November 5th, 2009 at 3:52 pm :
aya…smpi dalam tndas pun boleh tertido ka? haha.
take care kak sarah. 😉
Mimie Azrin says on November 5th, 2009 at 4:23 pm :
wow! ni barubetul-betul kerja ni.
tak pe chaiyuk sarah yeay!!
tertido dlm toilet tu leh jadikan kenangan, klu boleh framekan lagik best huhuhu 😛
ieda says on November 5th, 2009 at 9:16 pm :
salam sarah..sangat2 bestkan bila dpt bg correct diagnosis esp when we’r a houseman..keep ur good work.
akak says on November 5th, 2009 at 10:10 pm :
Lega bc blog Sarah sekarang. Sebabnya akak dah boleh senyum sorang² semula depan PC ni.. Awal² jd doktor.. rase kesian pun ade kat Sarah ni..tapi sekarang Sarah dah ok kot..sgt komited dgn keje..sampai tertido pun dlm toilet.. ..
Tapi jgn lupa diri sendiri ye.. 24 jam tak mkn minum, kan ade pulak Sarah yg kene duduk atas bed sekali ngan pesakit..hurm..tak ke haru jadinya.. 🙄
Tahniah utk Gen2 hitam.. 😉
ainul arina says on November 6th, 2009 at 7:02 am :
wuish, siap tertidur dalam toilet lagi..
Perlu ke kitaorg praktise awal2? hahaha….
long time tak meraban kan ks.. selamat~ ^_^
aeime says on November 6th, 2009 at 7:41 am :
1st time bace blog kak sarah, n sure akan bace lg! best2..
chi am says on November 6th, 2009 at 8:19 am :
no wonder la sarah lama x datang.. 😐
alif.fa.ya.qof.ha says on November 6th, 2009 at 8:56 am :
kak sarah…sye tak ade pengalaman menaiki ambulans. Tapi ada pengalaman menaiki van jenazah dari HKL ke Melaka. Pukul 11 mlm baru bertolak. Berdua dengan sepupu bersama arwah.
Salam jumaat kak. 😉
Nurlulu says on November 6th, 2009 at 9:56 am :
Lama Lulu x tinggalkan jejak kat sini tp Lulu sentiasa mengikuti perkembangan Sarah. Seronok baca tentang kehidupan baru Sarah. N betul kata yg lain, bila baca boleh tersenyum-senyum sendiri. heheh.. terima kasih kerana sudi luangkan masa berkongsi..dalam kesibukan tu, Sarah curi juga masa update..
Terima kasih kerana terus menceriakan alam maya ni!Sayang Sarah!
doyot says on November 6th, 2009 at 5:05 pm :
wahaha..saya ada pengalaman naik ambulans, sebab hantar pasien trauma kepala dengan soporo-koma..dahsyat betull..laju tak ingat punya..dah la dalam tu tempat duduk goyang2. dan saya kena suction darah2 yang keluar dari hidung..sungguh banyak ..huhu..perjalanan memang 1 jam setengah.. tu dah laju dah tu..jauh tak..huhu..kat sini,,yang horror tu la, bila nak refer case, jauh sangat tempat2 dia..lagi 15 minit nak sampai hospital patient apnea, buat cpr pon dah tak jalan…huhu..boleh bayangkan tak buat cpr dalam ambulan goyang2..adoii..smpi je hospital tu, setelah pengesahan kematian..saya terus carik toilet…muntah…wahahaha..ok2..sekian..sungguh memalukan saya muntah..wekk..
sue says on November 6th, 2009 at 8:12 pm :
hehe..seronok dgr cite pasal dokter..smoga jadik dokter yg berdedikasi
una says on November 7th, 2009 at 10:11 am :
what a hectic life!! but still interesting n inspiring~
all da best ye. n take care always~
hafiq@broadband says on November 7th, 2009 at 1:48 pm :
salam…huhuhu..hafiq leh gambarkan macam mana tertidur dalam tandas tu..sian kat ngangah…amik la cuti…
best jadi doktor nie kan dapat tolong orang…tp xbest nyer orang xnak paham dengan “persoalan” diri kita…
haritz says on November 9th, 2009 at 2:03 pm :
hujan di Gombak dan banyak tanah runtuh dan kemalangan jalanraya 🙁
yunieRRa says on November 9th, 2009 at 5:01 pm :
beznyew jdik doktor cam k.sarah ek… pray 4 me 2 be like you……..
Le Chevalier says on November 11th, 2009 at 12:58 pm :
from moscow says on November 12th, 2009 at 5:39 am :
huhu… dasat2 tertido dlm toilet smpi setengah jam…
tapi, semoga memperoleh ganjaran pahala iA…
aya says on November 13th, 2009 at 3:10 am :
klu kat moskva kan, toilet mane yang wangi eh kalau nak praktis tido dlm toilet?
neway take care KS
nisa' says on December 4th, 2009 at 3:28 am :
sy rs blog k.sarah nie pon dh jd panduan utk student medic egypt..
thanx a lots k.sarah! 😉 ur story mmg wt at kami mkin menyala nk bljr and we also want to be a dctor like u 🙂 plezz pray for us too 😉 huhu..(nk em nez week 🙁 )
permintaan: cne cra k.srh bljr tem k.srh kt moscow dlu? 😕 tdo bpe jam? 😕
packers and movers rohini delhi says on July 21st, 2014 at 2:08 pm :
Why people still make use of to read news papers when in this
technological world everything is presented on web?
Mail (will not be published) (required)
Click to cancel reply
Dunia Sarah Fan Page
Capaian Lama Select Month December 2018  (1) April 2017  (1) February 2017  (1) January 2017  (2) May 2016  (1) March 2016  (1) January 2016  (9) October 2015  (1) August 2015  (1) July 2015  (3) June 2015  (6) May 2015  (1) January 2015  (1) September 2014  (1) May 2014  (2) April 2014  (3) November 2013  (1) August 2013  (1) December 2012  (1) November 2012  (1) August 2012  (2) July 2012  (1) March 2012  (3) February 2012  (2) January 2012  (3) November 2011  (2) October 2011  (4) September 2011  (3) August 2011  (2) July 2011  (1) May 2011  (2) April 2011  (1) March 2011  (4) February 2011  (4) January 2011  (4) December 2010  (7) November 2010  (1) October 2010  (2) September 2010  (2) August 2010  (6) July 2010  (11) June 2010  (9) May 2010  (5) April 2010  (4) March 2010  (7) February 2010  (8) January 2010  (5) December 2009  (10) November 2009  (7) October 2009  (9) September 2009  (5) August 2009  (15) July 2009  (24) June 2009  (9) May 2009  (16) April 2009  (28) March 2009  (26) February 2009  (36) January 2009  (41) December 2008  (36) November 2008  (40) October 2008  (27) September 2008  (8) August 2008  (2) July 2008  (15) June 2008  (17) May 2008  (15) April 2008  (21) March 2008  (19) February 2008  (18) January 2008  (22) December 2007  (7)
Saya Juga Pernah Gagal
Izz Zayd Mishary : Motivasi Penghijrahan Mama
Lima Tahun Yang Mendewasakan
Khairul Asraf on Saya Juga Pernah Gagal
Hafiz on Dato’ Bahaman
IzZati on My Little Caliph
rohani hashim on Saya Juga Pernah Gagal
rohani hashim on Saya Juga Pernah Gagal
Dunia Sarah is powered by WordPress | Entries (RSS) | Comments (RSS)